PLANINSKO DRUŠTVO CELJE MATICA                                                                            Celje,  15. 9. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si
PO NAJLEPŠEM KARAVANŠKEM REBRU

VISOKI KURJI VRH,  1828 m,  

V NEDELJO,  25. septembra  2011  

LE SAVA DOLINKA LOČI ZAHODNE KARAVANKE OD JULIJSKIH SOSEDOV 

IN NJIHOVI GREBENI SI NISO NIKJER DRUGJE TAKO BLIZU KOT MED BELCO IN RUTAMI, 

KJER SE VRTAŠKEGA SLEMENA NA JULIJSKI STRANI 

SKORAJ DOTAKNE KARAVANŠKA LOVKA BAVHE, 

KAKOR SE IMENUJE NJIH STRANSKI GREBEN MED POTOKOMA BELCO IN HLADNIKOM. 

BAVHE SE OD KARAVANŠKE HRBTENICE ODCEPIJO KOT NEKAKŠNO REBRO 

S KRESIŠČA NA KOROŠKI MEJI VISOKO NAD BAŠKIM JEZEROM PA BELJAKOM 

IN SE BREZ IZGUBE VIŠINE VLEČEJO DO VISOKEGA KURJEGA VRHA NAD VASJO BELCO. 

ČEZ VISOKI KURJI VRH VAS VABIMO NA PRVI JESENSKI IZLET 

PREČIT KARAVANKE PO SMERI BBB Z BELCE ČEZ BAVHE K BAŠKEMU JEZERU. 

S POSTAJALIŠČA NA GLAZIJI OB LJUBLJANSKI CESTI SE OB PETIH ZJUTRAJ, OB 5:00, 

Z NAROČENIM AVTOBUSOM ODPELJEMO NA GORENJSKO STRAN.

KO SMO ZMOTILI Jakoba Aljaža NAD CESTO PRI DOVJEM 

IN SE PRI BELCI, 691 m, ZA HIP OZRLI PROTI KEPI, 

JE JUTRANJE VOŽNJE ZA NAS KONEC NA ODCEPU GOZDNE CESTE V DOLINO BELCE. 

DASI NOVEJŠI PODALJŠEK OMENJENE GOZDNE CESTE PRIPELJE TUDI NA BAVHE, 

JO ZAPUSTIMO ŽE NA ŠTENGAH, okoli 850 m, IN RAJŠI SLEDIMO GOZDNI STEZI, 

KI JO POLEG GOZDARJEV IN LOVCEV IŠČEJO LE ŠE RADOVEDNI PLANINCI, 

ODKAR JE BARAKARJEV ROVT SPET PRERASEL GOZD. 

NAD ROVTOM IZBEREMO STEZICO NAD SAVSKO DOLINO POD VRETOV VRH, 1629 m, 

ODKODER PREČIMO ŽE VISOKO NAD VRŠNIM GRABNOM NA NASPROTNO SLEME, 

KI PO NJEM V 3 urah DOSEŽEMO VISOKI KURJI VRH, 1828 m. 

TEŽAŠKI DEL IZLETA JE POD NAMI. SLEDI PREČENJE BAVH PROTI DRŽAVNI MEJI. 

PO PAŠNIKIH OBIŠČEMO SOSEDNJI VRH BAŠCE, 1812 m, IN MOJSTROVICO, 1816 m. 

NEKAJ VEČ VIŠINE IZGUBIMO MED SESTOPOM NA SEDLO, 1641 m, 

KI SE NA NJEM TUDI KONČA ŽE ZNANA GOZDNA CESTA IZ BELCE. 

IZGUBO KOJ NADOKNADIMO Z VZPONOMA NA TIŠLERICO, 1757 m, IN LASKOVEC, 1760 m, 

DOBRO MERO PA SI PO 2 urah in pol PRISLUŽIMO OB KRIŽU NA KRESIŠČU, 1839 m. 

S KRESIŠČA SESTOPIMO OB MEJI NA PREVAL, 1730 m, 

Z NJEGA PA NA KOROŠKO STRAN PO RDEČE OZNAČENI POTI 683. 

MIMO LOVSKE KOČE, MITZL-MOITZL-HÜTTE, 1639 m, 

IN STARE STRAŽNICE, PANIERHÜTTE, 

SMO V SLABIH 2 urah NA PARKIRIŠČU PRI GOSTIŠČU BAUMGARTNERHOF, 919 m,

ODKODER JE PRELEP POGLED NA STARI GRAD, BAŠKO JEZERO IN BELJAK ONSTRAN ZILE. 

Okoli 150 m SESTOPA SI S SAMOVAROVALNIM KOMPLETOM IN ČELADO LAHKO POPESTRIMO NA NOVI KRAJŠI SREDNJE LAHKI JEKLENI SMERI, ROTSCHITZA-KLAMM-KLETTERSTEIG, 

PO SOTESKI ROČICE, GLAVNEGA PRITOKA BAŠKEGA JEZERA, KAR PODALJŠA POT ZA ½ ure. 

VOZNIK JE BIL MEDTEM BAUMGARTNERHOF, ZADNJO POSTAJO NAŠE POTI, 

DOSEGEL ČEZ KORENSKO SEDLO, 1073 m, SKOZI BEKŠTANJ IN POD STARIM GRADOM. 

SPET DOMA BOMO SKOZI KARAVANŠKI PREDOR OKOLI 21. ure. 

SAMOVAROVALEN KOMPLET JE POTREBEN LE ZA RAZLIČICO PO SOTESKI ROČICE! 

PRIJAVIMO SE V DRUŠTVENI PISARNI, PRISPEVEK ZA PREVOZ PA ZNAŠA 21,00 €. 

DOBER DAN NA BAVHAH!

Tone Primožič

